Marián Hossa pre zdravotné problémy musel vynechať celý ročník 2017/18. Postupne sa však začalo špekulovať, že sa do NHL už nikdy nevráti.

Médiá v Chicagu tento týždeň zistili, že sa dokonca predáva jeho luxusný byt v meste v hodnote 4,5 milióna dolárov.

V rozhovore a Cas.sk túto správu o jeho konci kariéry bohužiaľ definitívne potvrdil.

Hokej už hrať nebudem. Mám síce s Chicagom platný kontrakt na ďalšie tri roky, ale zdravie mám len jedno a to mi návrat neumožňuje.

Vedenie NHL ma pred začiatkom sezóny poslalo na kliniku v Minneapolise za špecialistom, ktorý potvrdil, že je vylúčené, aby som hral ďalej pri užívaní týchto liekov. Zdravie mám len jedno a nechcem sa vrátiť do takéto stavu, v akom som bol v posledných sezónach.

Uvidíme, ako sa to celé v klube urobí. Možno môj kontrakt niekde vymenia do iného klubu, to teraz ešte neviem povedať. Alebo ostanem na listine zranených hráčov.